**Előterjesztés**

Körmend Város Önkormányzata Képviselő-testülete 2023.05.03.-i ülésére

**Tárgy: Döntés INTERREG pályázat benyújtásáról**

**2021-2027-es időszakra vonatkozó Szlovénia-Magyarország Interreg-Programot** az Európai Bizottság 2022. november 14-én fogadta el a határokon átnyúló együttműködést támogatása céljából. A területi együttműködési program számon tapasztalattal, jó gyakorlattal bír az elmúlt évtizedek sikeres projektvégrehajtása eredményeként.

A programozási időszakban a Szlovénia-Magyarország Interreg Program programterülete Szlovéniában: Pomurje és Podravje; Magyarországon: Vas és Zala megyéket foglalja magába.

A megjelent pályázati felhívás szerinti prioritások:

1. PRIORITÁS

Zöld határrégió

A természet, a biológiai sokféleség és a zöld infrastruktúra védelmének és megőrzésének fokozása, többek között a városi területeken, valamint a szennyezés valamennyi formájának csökkentése.

2. PRIORITÁS

Fenntartható turizmuson alapuló inkluzív határrégió

A kultúra és a fenntartható turizmus szerepének erősítése a gazdaságfejlesztésben, a társadalmi befogadás és a szociális innovációterén.

3. PRIORITÁS

Együttműködő határrégió

Az együttműködés jobb irányítása. A kölcsönös bizalom építése, különösen az emberek közötti kapcsolatokat erősítő fellépések előmozdításával.

A standard projektekre vonatkozó nyílt pályázati felhívás 2023. március 3-án jelent meg első körben.

Rakičan Kúria Kutatási és Oktatási Központ kereste meg Körmend Város Önkormányzatát egy közös támogatási kérelem benyújátásnak szándékával.

A program a A kultúra és a fenntartható turizmus szerepének erősítése a gazdasági fejlődésben, a társadalmi befogadásban és a társadalmi innovációban. célkitűzéshez kapcsolódóan került kidolgozásra.

A projekt célja a fenntartható turizmus fejlesztése a határokon átnyúló együttműködésen keresztül, a kulturális és a turisztikai kínálatra épülő butik kínálat kialakítása és természeti erőforrásokra épülő, a határokon átnyúló, kevésbé ismert turisztikai gyöngyszemek megerősítése a "SIDEWAY TRAVELLER" közös márka létrehozásán keresztül.

Projektpartnerek:

Intézet Primož Trubar - Vezető partner - SI

Rakičan Kúria Kutatási és Oktatási Központ - SI

Zala Zöld Szíve Egyesület – HU

Projekt időtartama tervezetten 30 hónap

Nyílt Pályázati Felhívás keretében összesen 11 404 789 EUR ERFA-forrás áll rendelkezésre.

Az ERFA-ból származó társfinanszírozás az összes elszámolható költség legfeljebb 80%-át teszi ki, és legalább 20%-át a Projektpartnereknek saját forrásból és/vagy egyéb forrásból szükséges biztosítani.

A projekt magyar oldali költségvetése tervezetten 347.500 euro, ebből a Körmendre tervezett költségvetés 173.750 euro.

**Határozati javaslat:**

Körmend Város Önkormányzata Képviselő-testülete

1. az **Interreg VI-A Szlovénia-Magyarország 2021–2027-es program k**eretében kiírt pályázati **felhívására benyújtásra kerülő SIDEWAY TRAVELLER** című **pályázat benyújtását támogatja**
2. a pályázat megvalósításához 8.687,5 euro önerőt biztosít költségvetésében.

**Felelős: polgármester**

**Határidő. Pályázat benyújtása- 2023.05.08.**

**Körmend, 2023.05.01.**

**Bebes István**

**polgármester**